laion/Wikipedia-Exotic huggingface dataset:
ციკლოპები

ციკლოპები, კიკლოპები (ძვ. ბერძნ. Κύκλωπες — მრგვალთვალიანები) — ძველ ბერძნულ მითოლოგიაში (ცალთვალა) ბუმბერაზები. ჰესიოდეს მიხედვით, ციკლოპები ჭექა-ქუხილის დემონები, ურანოსისა და გეას შვილები არიან, იგი ასახელებს 3 ციკლოპს ბრონტეს, სტეროპეს და არგეს. ურანოსს ციკლოპები ქვესკნელში ჰყოლია გამომწყვდეული, კრონოსს აუხსნია, უმსახურია, მერე კი ტარტაროსში ჩაუყრია. ზევსს გაუთავისუფლებია და მათ გამოჭედილი მეხით ღვთაებათა ძვ. თაობა დაუმხია. ბოლოს ზევსზე გულმოსულ აპოლონს დაუხოცია. ჰომეროსის მიხედვით ციკლოპები გოლიათთა ველური, უხეში მესაქონლე ტომია, რომელიც უკიდურეს დასავლეთში ცხოვრობს. ერთ-ერთი მათგანია კაციჭამია პოლიფემე. მითების გვიანდელი ვერსიებით , ციკლოპები ჰეფესტოსის (ვულკანის) თანაშემწენი არიან, ეტნის სიღრმეში ცხოვრობენ და მეხს უჭედავენ ღმერთებსა და გმირებს. ტრადიცია ციკლოპებს წარმოადგენს არგოლიდაში ლიკიადან მოსულ გოლიათებად, რომელთაც ტირინთსა და მიკენეში ციკლოპური კედლები აუგიათ. ამიტომ ევრიპიდე არგოლიდას ციკლოპების ქვეყანას უწოდესბ. გელოვანი ა., ქართული საბჭოთა ენციკლოპედია, ტ. 11, თბ., 1987. — გვ. 214.
ქრონოფილია

ქრონოფილია (ბერძ. χρόνος „ქრონოს“ — დრო; ძვ. ბერძნ. φιλία „ფილია“ — სიყვარული) — პარაფილიის სახე, როდესაც წყვილი განიცდის სექსუალურ აღზნებას მათ შორის ასაკობრივი სხვაობის გამო. ტერმინი შეღებულია ჯონ მანის მიერ და სათავეს იღებს ბერძნული სიტყვებიდან „ქრონოს“ — დრო და „ფილია“ სიყვარული. აღნიშნული ტერმინი არ არის სექსოლოგთა მიერ ფართოდ მიღებული, ისინი გამოიყენებენ ტერმინებს, რომლებიც უფრო კონკრეტულად განსაზღვრავენ ასაკობრივ დიაპაზონს. პედოფილია ჰებეფილია ეფებოფილია პედერასტია
ფროტერიზმი

ფროტერიზმი (ფრანგ. frotteurisme), იშვიათად თაჩერიზმი (ინგლ. toucherism) — ფსიქიატრიაში კლინიკური დაავადების აღმნიშვნელი ტერმინი, რომელიც გულისხმობს პარაფილიის ერთგვარ სახეობას, რომლის დროსაც სექსუალური აღგზნება სხვა ადამიანთან ცალმხრივი შეხებისან ან/და ხახუნისას მიიღწევა. ამგვარი კონტაქტი ხელების ან გენიტალიების შეხებისას დგება. ასეთი პაციენტები მამაკაცები არიან და მათი მსხვერპლი, ხშირ შემთხვევაში, ქალები არიან. თუმცაღა, არის ფროტევრისტი ქალების და მამაკაცებით გატაცებული მამაკაცი ფროტევრისტების შემთხვევებიც. უფროსი ასაკის ადამიანის ბავშვისადმი ფროტევრისტული მიდრეკილება კი, ძირითადად, ბავშვზე სექსუალური ძალადობის ადრეული სტადიაა. ამგვარი ცალმხრივი ქმედება შეუმჩნევლად ხორციელდება ისე, რომ მსხვერპლი ამ დროს საპასუხო რეაქციას ვერ ახერხებს. ასეთი სახის ქმედება ხშირია საზოგადოებრივ ადგილებში — გადაჭედილ ტრანსპორტში ან კონცერტებზე. არსებობს ფროტერიზმის სხვადასხვა სახე: ერთი, როდესაც ეს არის მთავარი და ძირითადი ფორმა სექსუალური კმაყოფილების მისაღებად, და მეორე, როდესაც ის იღებს ეპიზოდურ სახეს, მაგალითად ფროტერი შეიძლება იყოს სექსის მხრივ დაუკმაყოფილებელი კაცი, ან მოზარდი, რომელიც ქალთან შეხებისას ადვილად აღიგზნება. მეორე შემთხვევა შეიძლება იყოს ძლიერი და დასრულდეს ეაკულაციით.
ჯონ მანი

ჯონ მანი შეიძლება იყოს: ჯონ მანი (მუსიკოსი) — კანადელი როკ-მუსიკოსი და მსახიობი ჯონ მანი (პოლიტიკოსი) — ბრიტანელი ლეიბორისტი პოლიტიკოსი ჯონ მანი (პორნოვარსკვლავი) — ამერიკელი პორნომსახიობი ჯონ მანი (ფსიქოლოგი) — ახალზელანდიელი ფსიქოლოგი და სექსოლოგი
ერინიები

ერინიები - ბერძნულ მითოლოგიაში შურისძიების ქალღმერთი. ისინი სდევნინენ, გონებას ართმევდნენ და ხოცავდნენ დამნაშავეებს, განსაკუთრებით - მკვლელებს. ამოისახებოდნენ საშინელ, მახინჯ, მოხუც დედაკაცებად, მათ თავზე თმის მაგივრად გველები ეხვიათ, ხელში ჩირაღდანი ეჭირათ და დამნაშავეს მისდევდნენ. ქართული საბჭოთა ენციკლოპედია, ტ. 4, თბ., 1979. — გვ. 191.
ტიტანები

ტიტანები (ძვ. ბერძნ. Τιτᾶνες, მხ.რ. Τιτάν) — ურანოსისა და გეას შვილები, ძველი ღვთაებანი. ტიტანებად ითვლებოდნენ ოკეანოსი, ჰიპერიონი, კოოსი, იაპეტი და კრონოსი. ვიკისაწყობში არის გვერდი თემაზე: ტიტანები Theoi Project, Titans Greek Mythology Link, Titans
ცოდნა (საზოგადოება)

საზოგადოება „ცოდნა“ (სრული სახელი: საქართველოს ილია ჭავჭავაძის სახელობის საერთაშორისო სამეცნიერო-კულტურულ-საგანმანათლებლო კავშირი „საზოგადოება ცოდნა“) — საგანმანათლებლო-საქველმოქმედო ორგანიზაცია საქართველოში. 1991 წლიდან „საზოგადოება ცოდნა“ საერთაშორისო ასოციაციის წევრია, რომელშიც გაწევრიანებული არიან „ცოდნის“ სისტემის ორგანიზაციები მსოფლიოს მრავალი ქვეყნიდან. ამ კავშირების მეოხებით „საზოგადოება ცოდნა“ ყოველწლიურად რამდენიმე ნაშრომს გამოსცემს ამერიკის შეერთებულ შტატებში. აწარმოებს სამეცნიერო, კულტურულ საგანმანათლებლო ინფორმაციისა და ლექტორთა გაცვლას. 2007 წელს „საზოგადოება ცოდნამ“ მიიღო აკრედიტაცია განათლების სამინისტროსგან და 2008 წლის სექტემბრიდან იწყებს ფარმაცევტის სპეციალობაზე აბიტურიენტების მიღებას. საზოგადოება „ცოდნის“ ოფიციალური საიტი
ცოდნა (მრავალმნიშვნელოვანი)

ცოდნა შეიძლება აღნიშნავდეს: ცოდნა – სინამდვილის ჭეშმარიტი, ადეკვატური ასახვა ადამიანის ცნობიერებაში წარმოდგენების ცნებების, მსჯელობებისა და თეორიების სახით ცოდნა – საქართველოს ილია ჭავჭავაძის სახელობის საერთაშორისო სამეცნიერო-კულტურულ-საგანმანათლებლო კავშირი ცოდნა – ლაგოდეხის მუნიციპალიტეტის სოფელ მაწიმის ძველი სახელწოდება
პანსპერმია

პანსპერმია (ბერძ. πάν „პან“ — მთელი, მთლიანი; σπέρμα „სპერმა“ — თესლი) — ჰიპოთეზა, რომლის მიხედვით სიცოცხლის წარმომქმნელი „თესლი“ უკვე მთელ სამყაროშია მიმოფანტული, რომ ამ „თესლების“ მეშვეობით არსებობს დედამიწაზე ცხოვრება და რომ მათ შეიძლება გაავრცელონ, ან უკვე გაავრცელეს სიცოცხლე სხვა საცხოვრებლად ვარგის სხეულზე. ექსოგენეზისი (ბერძ. έξω „ექსო“ — გარე, გარე სამყარო; γένεσις „გენეზის“ — წარმოქმნა, წარმოშობა) — ეს უფრო ვიწრო ჰიპოთეზაა, რომ დედამიწაზე სიცოცხლის წარმომქმნელი შემოტანილია სამყაროს რომელიღაც ნაწილიდან, მაგრამ არ გვეუბნევა რამდენათაა ის მიმოფანტული სამყაროში. რადგან ტერმინი „პანსპერმია“ უფრო გავრცელებულია, ამიტომ მას ხშირად ხმარობენ ექსოგენეზისის მაგივრად.
Radiohead: The Best Of

Radiohead: The Best Of — ბრიტანული ალტერნატიული როკ-ჯგუფ Radiohead-ის სიმღერების კომპილაციური ალბომი, რომელიც გამოვიდა 2008 წელს. ეს კრებული ორმაგი დისკისა და ერთი DVD დისკის სახით გამოვიდა და მიმოიხილავს ჯგუფის მთლიან კარიერას, პირველი სინგლებიდან - ალბომამდე Hail to the Thief. მიუხედავად ოფიციალური ხასიათისა, კომპილაციის გამოცემაში ჯგუფი არ მონაწილეობდა. დისკი 1 Just (ალბომიდან The Bends) – 3:54 Paranoid Android (ალბომიდან OK Computer) – 6:27 Karma Police (ალბომიდან OK Computer) – 4:24 Creep (ალბომიდან Pablo Honey) – 3:57 No Surprises (ალბომიდან OK Computer) – 3:49 High and Dry (ალბომიდან The Bends) – 4:20 My Iron Lung (ალბომიდან The Bends) – 4:36 There There (ალბომიდან Hail to the Thief) – 5:23 Lucky (ალბომიდან OK Computer) – 4:20 Fake Plastic Trees (ალბომიდან The Bends) – 4:52 Idioteque (ალბომიდან Kid A) – 5:09 2 + 2 = 5 (ალბომიდან Hail to the Thief) – 3:19 The Bends (ალბომიდან The Bends) – 4:04 Pyramid Song (ალბომიდან Amnesiac) – 4:51 Street Spirit (Fade Out) (ალბომიდან The Bends) – 4:12 Everything in Its Right Place (ალბომიდან Kid A) – 4:11 იაპონური გამოცემის დამატება You and Whose Army (ალბომიდან Amnesiac) – 3:11 აშშ გამოცემაში დამატებულია Optimistic (შემოკლებული ვერსია), სიმღერამდე Fake Plastic Trees დამატებითი დისკი Airbag (ალბომიდან OK Computer) – 4:44 I Might Be Wrong (ალბომიდან Amnesiac) – 4:54 Go to Sleep (ალბომიდან Hail to the Thief) – 3:21 Let Down (ალბომიდან OK Computer) – 4:59 Planet Telex (ალბომიდან The Bends) – 4:19 Exit Music (For a Film) (ალბომიდან OK Computer) – 4:24 The National Anthem (ალბომიდან Kid A) – 5:51 Knives Out (ალბომიდან Amnesiac) – 4:17 Talk Show Host (სინგლიდან Street Spirit (Fade Out)) – 4:14 You (ალბომიდან Pablo Honey) – 3:29 Anyone Can Play Guitar (ალბომიდან Pablo Honey) – 3:37 How to Disappear Completely (ალბომიდან Kid A) – 5:56 True Love Waits (live in Los Angeles, 2001) (ალბომიდან I Might Be Wrong: Live Recordings) – 5:02 დამატებით DVD დისკზე წარმოდგენილია ჯგუფის მუსიკალური ვიდეოები. ამ მომენტისთვის ეს არის ჯგუფის მუსიკალური ვიდეოების თითქმის სრული კოლექცია. ფრჩხილებში მითითებულია მუსიკალური ვიდეოს რეჟისორი. Creep (ბრეტ ტერნბული) Anyone Can Play Guitar (დუაიტ კლარკი) Pop is Dead (დუაიტ კლარკი) Stop Whispering (ჯეფ პლენსკერი) My Iron Lung (ბრეტ ტერნბული) High and Dry (ბრიტანული ვერსია) (დევიდ მოულდი) High and Dry (აშშ ვერსია) (პოლ კანინგემი) Fake Plastic Trees (ჯეიკ სკოტი) Just (ჯეიმი თრეივსი) Street Spirit (Fade Out) (ჯონათან გლეიზერი) Paranoid Android (მაგნუს კარლსონი) Karma Police (ჯონათან გლეიზერი) No Surprises (გრანტ ლი) Pyramid Song (შინოლა) Knives Out (მიშელ გონდრი) I Might Be Wrong (სოფი მიულერი) Push Pulk/Like Spinning Plates (ჯონი ჰარდსტაფი) There There (კრის ჰოუპუელი) Go to Sleep (ალექს რუტერფორდი) Sit Down. Stand Up (ედ ჰოლდსუორტი) 2+2=5 (ბელფორტის ფესტივალიდან) (ფაბიენ რეიმონდი)
ანთალია

ანთალია, ადალია (თურქ. Antalya, Adalia) — საკურორტო და საპორტო ქალაქი თურქეთის სამხრეთში. ანთალიის პროვინციის ადმინისტრაციული ცენტრი, მდებარეობს ზღვის დონიდან 30 მეტრ სიმაღლეზე. ქალაქის მოსახლეობა — 994,890 კაცი (2011 წ.). დღეისათვის ანთალია გაყოფილია ორ — ძველ და ახალ ქალაქად. 2013 წელს ანთალია გახდა მსოფლიოში მესამე ქალაქი უცხოელი ტურისტების რაოდენობით. ↑ Turkish Statistical Institute 2011 Census (Büyükşehir belediyeleri ve bağlı belediyelerin nüfusları) - 2011. დაარქივებულია ორიგინალიდან — 2012-08-04. ციტირების თარიღი: 2014-11-26. ↑ Singh, Shalinee. (2012-10-19) The resort-sceptic's guide to Antalya. Time Out. დაარქივებულია ორიგინალიდან — 2014-07-03. ციტირების თარიღი: 2014-06-24.
ჯეიჰანი

ჯეიჰანი (თურქ. Ceyhan) — ქალაქი და რაიონი ადანის პროვინციაში, თურქეთი. მოსახლეობა 102 ათასი კაცი (2008 წ.). ქალაქმა ეკონომიკური მნიშვნელობა შეიძინა მას შემდეგ რაც გახდა ბაქო-თბილისი-ჯეიჰანის ნავთობსადენის საბოლოო პუნქტი. რაიონის ოფიციალური საიტი ქალაქის ოფიციალური საიტი
ემეტოფილია

ემეტოფილია (ბერძ. εμετό „ემეტო“ — პირღებინება; ძვ. ბერძნ. φιλία — სიყვარული) — სექსუალური ფეტიშიზმი, როდესაც ადამიანი აღიგზნება პირღებინებისას ან სხვათა პირღებინების დაკვირვებისას. ამ აქტის გახორციელებას პარტნიორებს შორის, რაც გამოიხატება ერთმანეთზე პირის ღებინებით, ეწოდება რომაული წვიმა (სახელი მოდის რომაულ ლხინზე ხშირი პირღებინების შედეგად). ემეტოფილია დაარქივებული 2021-04-18 საიტზე Wayback Machine.
ეფებოფილია

ეფებოფილია (ბერძ. έφηβος — „მომწიფებული“ და φιλία — „სიყვარული“; ზოგჯერ მცდარად უწოდებენ ჰებეფილიას) — ტერმინი, რომელიც გამოიყენება მოზარდების მიმართ (ხშირ შემთხვევაში, თინეიჯერების) სექსუალური ლტოლვის აღნიშვნისთვის. ყოველდღიურ საუბარში, ამ ტიპის მიდრეკილებას პედოფილიას უწოდებენ, თუმცა ეს უკანასკნელი მკაცრად პუბერტატამდელი ასაკის ბავშვებით სექსუალურ გატაცებას აღნიშნავს. საგულისხმოა ის გარემოება, რომ ეფებოფილია არ არის შესული, როგორც პარაფილია დაავადებების საერთაშორისო ჩამონათვალში. ენციკლოპედია „ბრიტანიკა“ ეფებოფობია პედოფილია პედერასტია
დიპოლდიზმი

დიპოლდიზმი (გერმ. Dippoldismus) — პარაფილია, რომელიც ვლინდება ბავშვების გატყეპვით ან სხვაგვარი სხეულის დაზიანებით მიღებულ სექსუალურ აღგზნებაში. დაავადების სახელწოდება მომდინარეობს, გერმანელი სკოლის მასწავლებლის, ანდრეას დიპოლდის სახელიდან, რომელიც იმავდროულად სადისტი იყო და 1903 წელს, თავისი მოსწავლე — ჰაინც კოხი სიკვდილამდე სცემა. Robert Jean Campbell, Campbell's Psychiatric Dictionary (9e ed), Oxford University Press, 2009, (ISBN 0195341597), p.284 Brenda Love, The Encyclopedia of Unusual Sex Practices, Barricade Books, 1994, (ISBN 1569800111), p.84 Uwe Henrik Peters, Lexikon Psychiatrie, Psychotherapie, Medizinische Psychologie: mit einem englisch-deutschen Wörterbuch im Anhang, Elsevier, Urban & Fischer Verlag, 2007, (ISBN 3437150618), p.134 Michael Hagner, Der Hauslehrer: Die Geschichte eines Kriminalfalls, Suhrkamp Verlag, 2010, (ISBN 9783518422045)
ბიასტოფილია

ბიასტოფილია (ბერძ. βιάζω — მოტაცება, გატაცება; ძვ. ბერძნ. φιλία — სიყვარული), ასევე რაპტოფილია (ლათ. rapere — შეპყრობა) — პარაფილია, როდესაც ადამიანი სექსუალურად აღიგზნება ადამიანზე, განსაკუთრებით უცხოზე, ძალდატანებითი იერიშის გამოყენებისას. ზოგ ლექსიკონში ეს ორი ტერმინი მოცემულია სინონიმებად, თუმცა სხვები აღწერენ რაპტოფილიას, როგორც პარაფილიას, სადაც სექსუალური აგზნება მიიღწევა მსხვერპლის გატაცებით. ეს პარაფილიები არის სექსუალური სადიზმის ფორმა. ↑ Corsini, Raymond J. (2002). The Dictionary of Psychology. Philadelphia: Brunner-Routledge, გვ. p. 109. ISBN 1-58391-328-9. OCLC 48932974.  ↑ Flora, Rudy (2001). How to Work with Sex Offenders: A Handbook for Criminal Justice, Human Service, and Mental Health Professionals. New York: Haworth Clinical Practice Press, გვ. p. 91. ISBN 0-7890-1499-8. OCLC 45668958.  ↑ Holmes, Ronald M.. Sex Crimes: Patterns and Behavior. Thousand Oaks: Sage Publications, გვ. p. 247. ISBN 0-7619-2417-5. OCLC 48883594.
აგალმატოფილია

აგალმატოფილია (ბერძ. άγαλμα — ქანდაკება; ძვ. ბერძნ. φιλία — სიყვარული) — სექსუალური მიზიდულობა ქანდაკების, თოჯინის, მანეკენის, ან სხვა ფიგურული ფორმის ობიექტის მიმართ. მიზიდულობა შეიძლება მოიცავდეს სექსუალური კონტაქტის სურვილს ობიექტთან, ან ფანტაზიას ჰქონდეს სექსუალური (ან არასექსუალური) შეჯახება გაცოცხლებულ ან უსულო სასურველ ობიექტთან. ფანტაზიაში ასევე შედის თვით ობიექტებს შორის სექსუალური აქტის ყურება, ან სექსუალური კმაყოფილების მიღწევა ფიქრებით, რომ იყო გარდაქმნილი ან სხვა გარდაქმნა სასურველ ობიექტად. აგალმატოფილია ასევე შეიძლება მოიცავდეს პიგმალიონიზმს (მითიდან პიგმალიონის შესახებ), რომელიც აღწერს სიყვარულის ფორმას მის მიერ შექმნილი ობიექტის მიმართ. Ellis, Havelock (1927). Studies in the Psychology of Sex. "Volume V: Erotic Symbolism; The Mechanism of Detumescence; The Psychic State in Pregnancy". ISBN 1-4375-0927-4. ↑ Ellis, 1927.
კლიზმოფილია

კლიზმოფილია — პარაფილია, რომლის დროსაც სექსუალური აღგზნება ოყნის გაკეთების პროცესში მიიღწევა. კლიზმოფილიური მოთხოვნილებების დასაკმაყოფილებლად, სექს-ინდუსტრიის ზოგიერთი წარმომადგენელი თავიანთ მაღაზიებში მომხმარებელს ოყნებს სთავაზობს. ზოგჯერ კლიზმოფილია ანალური მასტურბაციის ერთგვარ ფორმად მიიჩნევა. არსებობს ბევრი ფილმი, ჟურნალი და საიტი, რომელიც ფეტიშიზმის ამ სახეობას ეძღვნება. ტერმინი კლიზმოფილია 1973 წელს ექიმმა ჯოან დენკომ შეიმუშავა.
კატოპტრონოფილია

კატოპტრონოფილია (ბერძ. κατοπτρίζω „კატოპტრიზო“ — სარკე; ძვ. ბერძნ. φιλία „ფილია“ — სიყვარული) — პარაფილია, რომლის დროსაც ადამიანი სექსუალურ აღგზნებას სარკის წინ აღწევს. ამგვარი ქმედება შესაძლოა მოიცავდეს სარკის წინ სექსს ან მასტურბაციას. ხშირ შემთხვევაში, ამ დროს ვლინდება სხვა მიდრეკილებებიც, როგორიცაა მაგალითად, სარკის წინ ორგია ან სტრიპტიზი.
ობიექტოფილია

ობიექტოფილია — სექსუალური ლტოლვა უსულო ობიექტების მიმართ. ეს არის ფეტიშიზმის იშვიათი ფორმა და მითი შეპყრობილი ადამიანი განიცდის ძლიერი აღგზნებადობის, მიზიდულობის, სიყვარულისა და ვალდებულების გრძნობას გარკვეული საგნის მიმართ. ამ ხალხისთვის სექსუალური ან ახლო მეგობრული ურთიერთობა ადამიანეთან გაუგებარია. ტერმინი ჩამოაყალიბა შვედმა ქალმა აია რიტა ეკლოფ ბერლინერ მაუერმა 1970-იან წლებში. იგი „დაქორწინებული“ იყო ბერლინის კედელთან. ობიექტფილიით შეპყრობილ ადამიანებს ასევე სჯერათ ანიმიზმის, ან სწამთ რომ ობიექტებს გააჩნიათ სული, გონება, გრძნობა და შეუძლიათ კომუნიკაცია.
ოდაქსელაგნია

ოდაქსელაგნია — პარაფილია, როდესაც ადამიანი განიცდის სექსუალურ მიზიდულობას კბენის დროს, ან როდესაც მას კბენენ.
ვატი

ვატი (აღნიშვნა: ვტ, W) — სიმძლავრის საზომი (წარმოებული) ერთეული ერთეულთა საერთაშორისო სისტემაში. აღსანიშნავია, რომ ერთი ცხენის ძალა ტოლია 735.5-დან 750-მდე ვატისა. არსებობს მექანიკური, თბური და ელექტრული სიმძლავრე. სახელი ეწოდა ჯეიმზ ვატის პატივსაცემად. ქართული აღნიშვნაა ვტ, საერთაშორისო W. მექანიკაში 1 ვატი არის სიმძლავრე რომლის დროსაც 1 წამში 1 ჯოული მუშაობა სრულდება. სითბური ნაკადის სიმძლავრე 1 ვატი ექვივალენტურია 1 ვატი მექანიკური სიმძლავრისა. 1 ვატი აქტიური ელექტრული სიმძლავრეც 1 ვატი მექანიკური სიმძლავრის ექვივალენტურია და განისაზღვრება როგორც სიმძლავრე 1 ამპერი მუდმივი დენისა 1 ვოლტი ძაბვის დროს. 1 კილოვატი (კვტ) = 103 ვატი ანუ 1000 1 მეგავატი (მგვტ) = 106 ვატი. ქართული საბჭოთა ენციკლოპედია, ტ. 4, თბ., 1979. — გვ. 322. The International System of Units (SI) Borvon, Gérard, History of the electrical units, FR: Free, http://seaus.free.fr/spip.php?article964. Nelson, Robert A (February 2000), The International System of Units: Its History and Use in Science and Industry, Via Satellite, ATI courses, http://www.aticourses.com/international_system_units.htm. ↑ ერთი ზუსტი მნიშვნელობა არ არსებობს
საკვებით თამაში

საკვებით თამაში (ინგლ. food play) — სექსუალური ფეტიშიზმის ფორმა, რომლის დროსაც პარტნიორები ისეთ ეროტიკულ ვითარებაში აღიგზნებიან, სადაც მთავარი ელემენტი საკვებია. ზოგიერთი საკვები და მცენარე თავისთავად მოიაზრება, როგორც სექსუალურად აღმგზნები საშუალება. საკვებით თამაში ფეტიშიზმის სხვა სახეობებსაც მოიცავს, მათ შორის, სველ და ბინძურ ფეტიშიზმს, ფიდერიზმს, ნიოტაიმორის და ვაკამეზაკეს. ვოროფილიისგან განსხვავებით, სადაც სექსუალური აღგზნების მთავარი ელემენტი ჭამის აქტია, სადაც საკვებით თამაშში უპირატესობა თვითონ საკვებს ენიჭება. სიტოფილია — სხვა ადამიანის სხეულიდან კვებისადმი მიდრეკილება. საკვების შემცველობიდან გამომდინარე, ამგვარი ფეტიშიზმი შეიძლება სველ და ბინძურ ფეტიშიზმსაც მოვაკუთვნოთ. ნიოტაიმორი — სექსუალური ქმედება, რომელიც, ძირითადად, იაპონიაშია გავრცელებული და ქალის სხეულიდან სუშის მირთმევას გულისხმობს. ხილის და ბოსტნეულის ფეტიშიზმი — სექსუალური ქმედება, რომელიც სექსუალური სიამოვნების მისაღებად, ხილის ან ბოსტეულის გამოყენებას გულისხმობს. ხორცის ფეტიშიზმი — სექსუალური ქმედება, რომელიც ხორცის სხვადასხვა სახეობის, როგორც სექსუალური აღგზნების ობიექტის გამოყენებას გულისხმობს. „ცომობანა“ — სექსუალური ქმედება, სადაც სექსუალური სიამოვნება მიიღწევა პურის ან ცომის გამოყენების შედეგად. ვაკამეზაკე — სექსუალური ქმედება, რომელიც ქალის სხეულიდან ალკოჰოლის სმას გულისხმობს. ამ დროს ქალი ფეხებს ერთმანეთთან ატყუპებს ისე, რომ ბარძაყებსა და ბოქვენს შორის ერთგვარი ჭიქისმაგვარი სამკუთხედი წარმოიქმნება. შემდეგ ქალი საკეს მკერდზე იღვრის, რომელიც ამ „ჭიქაში“ ჩაედინება. პარტნიორი კი ამ სამკუთხედიდან სვამს სასმელს. ამგვარი ფეტიშიზმის სახელი მომდინარეობს იაპონური სიტყვისგან „ვაკამე“, რაც ზღვის მცენარეს ნიშნავს, ვინაიდან საკეში მოლივლივე ბოქვენის თმა ქალის სხეულზე ძალიან ჰგავს ნაზ წყალმშენარეს ზღვის ფსკერზე.
მაკემაკე

მაკემაკე (Makemake, სიმბოლო: ) — სიდიდით მესამე ჯუჯა პლანეტა მზის სისტემაში, კოიპერის სარტყლის ორ უდიდეს ობიექტთაგანი. მისი დიამეტრი დაახ. პლუტონის დიამეტრის ორი-მესამედია. მაკემაკეს თანამგზავრები არ ჰყავს, განსხვავებით კოიპერის სარტყლის სხვა უდიდეს ობიექტთაგან. მისი ექსტრემალურად დაბალი ტემპერატურა −243 °C (დაახლ. 30 °K) მიუთითებს იმაზე, რომ მისი ზედაპირი დაფარულია მეთანისა და ეთანის ყინულით. ეს ობიექტი აღმოაჩინეს 2005 წლის 29 ივლისს ჰაუმეასთან და ერისთან ერთად. პერიფელიუმში მზიდან დაშორების მანძილია 7 939 700 000 კმ (53.074 ა.ე.), აფელიუმში 5 760 800 000 კმ (38.509 ა.ე.). მზიდან დაშორების საშუალო მანძილია 6 850 300 000 კმ (45.791 ა.ე.). თავისი ღერძის გარშემო ბრუნვის პერიოდია: 7 სთ 46 წთ 30 წმ. მისი ორბიტალური სიჩქარეა 4419 მ/წმ. ორბიტის ექსცენტრისიტეტი არის 0.159. ვიკისაწყობში არის გვერდი თემაზე: მაკემაკე MPEC listing for Makemake AstDys ↑ JPL/NASA. (2015-04-22) What is a Dwarf Planet?. ციტირების თარიღი: 2022-01-19
ტრიქოფილია

ტრიქოფილია (ბერძ. τρίχα „ტრიქა“ — თმა; ძვ. ბერძნ. φιλία „ფილია“ — სიყვარული), ანუ თმის ფეტიშიზმი — პარაფილიის ერთ-ერთი სახე, როდესაც ადამიანი სექსუალურ აღგზნებას ან მოჭარბებულ ლტოლვას განიცდის თმის მიმართ. ხშირ შემთხვევაში, თავზე თმის მიმართ. ტრიქოტილომანია ↑ Stanley E. Althof (14 იანვარი, 2010). Handbook of Clinical Sexuality for Mental Health Professionals. Taylor & Francis, გვ. 408. ISBN 978-0-415-80075-4.
ბრეტონ-ვუდსის სისტემა

ბრეტონ-ვუდსის სისტემა (ინგლ. Bretton Woods system) — ფულადი ურთიერთობებისა და სავაჭრო ანგარიშგებების საერთაშორისო სისტემა, რომელიც ბრეტონ-ვუდსის კონფერენციაზე მიიღეს 1944 წლის 1-22 ივლისს. სახელწოდება მომდინარეობს აშშ-ის შტატ ნიუ-ჰემპშირის კურორტ ბრეტონ-ვუდსიდან (ინგლ. Bretton Woods). ამ სისტემამ საფუძველი ჩაუყარა ისეთ ორგანიზაციებს, როგორიცაა რეკონსტრუქციისა და განვითარების საერთაშორისო ბანკი (IBRD) და საერთაშორისო სავალუტო ფონდი (IMF). დოლარი გახდა საერთაშორისო ფულის ერთ-ერთი სახეობა, ოქროსთან ერთად. ეს იყო გარდამავალი ეტაპი ოქროს სტანდარტიდან თავისუფალ კონვეტრაციამდე მოთხოვნისა და მიწოდების საფუძველზე. სისტემის მთავარი შემოქმედი და იდეოლოგი იყო ჯონ მეინარდ კენსი. სისტემის ფარგლებში აშკარად გამოკვეთილი იყო აშშ-ის, როგორც მსოფლიო ეკონომიკის ლიდერის როლი, რადგან მთელი ვალუტების დოლარზე მიბმა მას მრავალ უპირატესობებს აძლევდა. სისტემამ იარსება XX საუკუნის 70-იან წლებამდე, სანამ თვითონ აშშ არ გამოვიდა სისტემის წინააღმდეგ და უკვე იამაიკის კონფერენციიდან ქვეყნები შეთანხმდნენ საკუთარი ვალუტების მეტნაკლებად ცურვაზე ერთმანეთის მიმართ. Donald Markwell, John Maynard Keynes and International Relations: Economic Paths to War and Peace დაარქივებული 2007-08-08 საიტზე Wayback Machine. , Oxford University Press, 2006 The Gold Battles Within the Cold War (PDF) დაარქივებული 2009-03-20 საიტზე Wayback Machine. by Francis J. Gavin (2002) International Financial Stability (PDF) by Michael Dooley, PhD, David Folkerts-Landau and Peter Garber, Deutsche Bank (October 2005) "Bretton Woods System", prepared for the Routledge Encyclopedia of International Political Economy by Benjamin Cohen. Bretton Woods Agreement დაარქივებული 2017-03-29 საიტზე Wayback Machine. by Addison Wiggin, co-author of Empire of Debt Dollar Hegemony by Henry C.K. Liu
ავტოგინეფილია

ავტოგინეფილია (ბერძ. αὐτό — მე, ჩემი; γῦνή — ქალი და φῖλία — სიყვარული; „გიყვარდეს საკუთარი თავი, როგორც ქალი“) — პარაფილია, რომელშიც კაცი სექსუალურად აღიგზნება საკუთარი თავის ქალად წარმოდგენით. ტერმინი ჩამოაყალიბა რეი ბლანჩარდმა 1989 წელს. თეორია შეიქმნა კაცებში არსებული ტრანსვესტიზმისა და გენდერული დისტროფიის წასაქეზებლად. ავტოგინეფილია აღწერს როგორც სექსუალური აღგზნების, ასევე რომანტიკული სიყვარულის მაგალითებს. ბლანჩარდს მოყავს სხვადასხვა შემთხვევები, ხალხის სექსუალური ფანტაზიების ილუსტრირებისთვის, რომლებიც ამტკიცებენ ავტოგინეფილიის არსებობას: ფილიპი 38 წლის კაცი იყო როდესაც მივიდა ავტორის კლინიკაში შესაფასებლად... ფილიპმა მასტურბაცია დაიწყო პუბერტულ ასაკში, სადღაც 12—13 წლისას. პირველი სექსუალური ფანტაზია, რომელიც მან გაიხსენა, იყო ის, რომ მას ჰქონდა ქალის ტანი. მასტურბაციის დროს წარმოიდგენდა, რომ ის იყო საწოლში მწოლიარე შიშველი ქალი. მისი ფსიქიკური წარმოდგენა ფოკუსირდებოდა მის მკერდზე, ვაგინაზე, საკუთარი კანის სირბილეზე, და ა.შ. — ყველაფერი რაც ახასიათებს ქალის ტანს. ეს იყო ფილიპის რჩეული სექსუალური ფანტაზია მისი ცხოვრების განმავლობაში. ავტოსექსუალურობა
ტროილიზმი

ტროილიზმი — ეროტიკული ინტერესი, რომელიც საკუთარი პარტნიორის სხვასთან სქესობრივი აქტის, ხშირად ფარულად, თვალთვალს გულისხმობს. მისი ყველაზე გავრცელებული სახეა, როდესაც მამაკაცი თავისი მეუღლის სხვა მამაკაცთან სქესობრივ აქტს ადევნებს თვალს. ეს სვინგური ცხოვრების წესის ნაწილია და მონაწილეების მიხედვით განისაზღვრება. ვუაიერიზმი სამის ოჯახი სექსი სამში სექსუალური როლური თამაში სვინგი (სექსი)
ბუკაკე

ბუკაკე (იაპონ. ブッカケ; წარმოიქმნა სიტყვიდან 打っ掛ける „ბუკკაკერუ“ — წყლის შესხმა) — ჯგუფური სექსის ფორმა, როდესაც კაცების ჯგუფი მასტურბირებს და ეაკულირებს ერთ სხვა პიროვნებაზე, ხშირ შემთხვევაში — სახეზე და პირზე. ითვლება, რომ ბუკაკე იაპონიაში პორნოგრაფიაზე ცენზურული აკძალვის შედეგად წარმოიშვა: რეჟისორებმა, რომელთაც აღარ შეეძლოთ სასქესო ორგანოების გამოჩენა ეკრანზე, იძულებულნი გახდნენ მიემართათ სექსუალური აქტის ფირზე აღბეჭდვის ახალი, ეროტიკულად მიმზიდველი და ამავე დროს, იაპონიის კანონის დამცველი ტექნიკისთვის. გოკუნი ორგია ფასიალი ჯგუფური სექსი იაპონური პორნოგრაფია
სტატუა

სტატუა (ლათ. statua) — ქანდაკების ერთ-ერთი ძირითადი სახეობა. ადამიანის ან ცხოველის ფიგურა, ჩვეულებრივ, დგამენ პოსტამენტზე. მცირე ფორმის სტატუებს, რომლებსაც იყენებენ ინტერიერების მოსართავად, სტატუეტებს უწოდებენ. ვიკისაწყობში არის გვერდი თემაზე: სტატუა UK Public Monument and Sculpture Association დაარქივებული 2007-02-17 საიტზე Wayback Machine. Ranking of the favourite statue[მკვდარი ბმული] Casting Methods & Statue Materials დაარქივებული 2012-07-07 საიტზე Wayback Machine. ქართული საბჭოთა ენციკლოპედია, ტ. 9, თბ., 1985. — გვ. 557.
სექსუალური ფეტიშიზმი

სექსუალური ფეტიშიზმი, ან ეროტიკული ფეტიშიზმი — სექსუალური ქცევის ერთ-ერთი სახეობა, რომელიც გულისხმობს ისეთი საგნებისგან თუ მასალებისგან სექსუალურ აღგზნებას, რომლებიც, ტრადიციულად, არ ითვლება სექსუალურად. ტერმინი პირველად შემოიღო ფსიქოლოგმა ალფრედ ბინემ, რომელიც უკეთ ცნობილია ინტელექტის კოეფიციენტის ტესტის საწყისი ვარიანტის გამოგონებისთვის. დაავადებების საერთაშორისო ცნობარებში, ფეტიშიზმი პარაფილიების კატეგორიას განეკუთვნება, თუმცა ფეტიშისტი ადამიანები მკურნალობას იშვიათად მიმართავენ. პარაფილია სექსუალური ფანტაზიები და ფეტიშები შესავალი ლგბტ ფსიქოლოგიაში, რედ.: შორენა გაბუნია, ირაკლი ვაჭარაძე; არასამთავრობო ორგანიზაცია „იდენტობა“. ვიკისაწყობში არის გვერდი თემაზე: სექსუალური ფეტიშიზმი